Oluf Ludvig Jenssen

Oluf Ludvig Jenssen (født 29. juli 1886 i Vikna, død 29. juli 1975 på Norderhov) var en norsk luthersk prest og ordfører (H).

Oluf Jenssen ble cand.theol. i 1911 og ble utnevnt til sogneprest i Karasjok fra 1913, der han var ordfører i perioden 1920–1922. Han var sogneprest i Grong 1922–1939 og prost i Namdal prosti fra 1929.

I 1924 ble det organisert en forening for Høyre og Frisinnede Venstre i Grong med Jenssen som formann. Ved stortingsvalget 1936 stilte han som Høyres tredjekandidat i Nord-Trøndelag.

Han var prost i Ringerike prosti 1939–1956 og sogneprest i Norderhov kirke i samme periode.

Jenssen var svært sentral i forbindelse med den store restaureringen av Norderhov kirke i 1953–1956. Ringerikesdikteren Elling M. Solheim (1905–1971) skrev og tilegnet derfor diktet «Ringeriksdomen» til Jenssens ære.

Oluf Ludvig Jenssen ble utnevnt til ridder av Finlands hvite roses orden.

 Referanser 






Kategori:Norske lutherske prester
Kategori:Ordførere i Karasjok
Kategori:Høyre-ordførere i Finnmark
Kategori:Lokalpolitikere i Grong
Kategori:Høyre-politikere i Nord-Trøndelag
Kategori:Finlands hvite roses orden
Kategori:Personer fra Vikna kommune
Kategori:Fødsler i 1886
Kategori:Dødsfall i 1975